Avis juridique important

|

31992D0613

92/613/ΕΟΚ: Απόφαση του Συμβουλίου της 7ης Δεκεμβρίου 1992 για τη σύναψη από την Ευρωπαϊκή Οικονομική Κοινότητα της συμφωνίας υπό μορφήν ανταλλαγής επιστολών για την παράταση της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός και της Δημοκρατίας της Ουγγαρίας αφετέρου

Επίσημη Εφημερίδα αριθ. L 408 της 31/12/1992 σ. 0007 - 0007 Φινλανδική ειδική έκδοση: Κεφάλαιο 11 τόμος 20 σ. 0175  Σουηδική ειδική έκδοση: Κεφάλαιο 11 τόμος 20 σ. 0175

ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Δεκεμβρίου 1992 για τη σύναψη από την  Ευρωπαϊκή Οικονομική Κοινότητα της συμφωνίας υπό μορφή ανταλλαγής επιστολών για την παράταση της  ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της  Ουγγαρίας, αφετέρου (92/613/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας ότι, επειδή εκκρεμεί η ολοκλήρωση της διαδικασίας κύρωσης της ευρωπαϊκής συμφωνίας περί  συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας  του Ουγγαρίας, αφετέρου, που υπεγράφη στις Βρυξέλλες στις 16 Δεκεμβρίου 1991, θα πρέπει να  παραταθεί, πέραν της 31ης Δεκεμβρίου 1992, η ενδιάμεση συμφωνία για το εμπόριο και τα εμπορικά  θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και  Χάλυβα, αφενός, και της Δημοκρατίας της Ουγγαρίας, αφετέρου (2), που υπεγράφη στις Βρυξέλλες στις  16 Δεκεμβρίου 1991, με τη σύναψη συμφωνίας υπό μορφή ανταλλαγής επιστολών, ΑΠΟΦΑΣΙΖΕΙ: Άρθρο 1 Η συμφωνία υπό μορφή ανταλλαγής επιστολών για την παράταση της  ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της  Ουγγαρίας, αφετέρου, εγκρίνεται εξ ονόματος της Ευρωπαϊκής Οικονομικής Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να  υπογράψουν τη συμφωνία δεσμεύοντας την Κοινότητα. Βρυξέλλες, 7 Δεκεμβρίου 1992. Για το Συμβούλιο Ο Πρόεδρος D. HURD   (1) ΕΕ αριθ. C 337 της 21. 12. 1992.  (2) ΕΕ αριθ. L 116 της 30. 4. 1992, σ. 2.


title: Απόφαση της Επιτροπής, της 8ης Φεβρουαρίου 2016, για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               11.2.2016

               EL

               Επίσημη Εφημερίδα της Ευρωπαϊκής Ένωσης

               C 52/7

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Φεβρουαρίου 2016
   για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   (2016/C 52/05)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
   Έχοντας υπόψη την απόφαση του Συμβουλίου για την έγκριση της σύναψης από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «το πρωτόκολλο»),
   ΕΚΤΙΜΩΝΤΑΣ ΤΑ ΑΚΟΛΟΥΘΑ:

               (1)

               Η σύναψη του πρωτοκόλλου υπόκειται σε χωριστή διαδικασία όσον αφορά τα θέματα που εμπίπτουν στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, αφενός, και όσον αφορά τα θέματα που εμπίπτουν στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, αφετέρου.

               (2)

               Στις 12 Μαΐου 2014 το Συμβούλιο εξέδωσε την απόφαση 2014/320/ΕΕ (1) για τη σύναψη του πρωτοκόλλου εξ ονόματος της Ευρωπαϊκής Ένωσης και των κρατών μελών της, σύμφωνα με το άρθρο 218 παράγραφος 6 της Συνθήκης για τη λειτουργία της Ευρωπαϊκής Ένωσης και το άρθρο 6 παράγραφος 2 της πράξης προσχώρησης της Κροατίας.

               (3)

               Στις 15 Νοεμβρίου 2013 το Συμβούλιο εξέδωσε την απόφαση 2014/317/Ευρατόμ (2) για την έγκριση της σύναψης του πρωτοκόλλου από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας.

               (4)

               Το πρωτόκολλο θα πρέπει να συναφθεί επίσης εξ ονόματος της Ευρωπαϊκής Κοινότητας Ατομικής Ενέργειας, όσον αφορά τα θέματα που εμπίπτουν στη Συνθήκη για την ίδρυση της Ευρωπαϊκής Κοινότητας Ατομικής Ενέργειας,

         ΑΠΟΦΑΣΙΖΕΙ:
   Άρθρο 1
   Εγκρίνεται η σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «το πρωτόκολλο») (3).
   Άρθρο 2
   Ο πρόεδρος της Επιτροπής εξουσιοδοτείται να προβεί σε όλες τις απαραίτητες ενέργειες εξ ονόματος της Ευρωπαϊκής Κοινότητας Ατομικής Ενέργειας, ώστε να εκφραστεί η συναίνεση της Ευρωπαϊκής Κοινότητας Ατομικής Ενέργειας να δεσμευτεί από το πρωτόκολλο, και ιδίως να καταθέσει την κοινοποίηση που προβλέπεται στο άρθρο 9 του πρωτοκόλλου.
   Άρθρο 3
   Η απόφαση αρχίζει να ισχύει από την ημερομηνία της έκδοσής της.

      Βρυξέλλες, 8 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Απόφαση 2014/320/EΕ του Συμβουλίου, της 12ης Μαΐου 2014, για τη σύναψη, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 165 της 4.6.2014, σ. 18).

      (2)  Απόφαση 2014/317/Ευρατόμ του Συμβουλίου, της 15ης Νοεμβρίου 2013, για την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 165 της 4.6.2014, σ. 5).

      (3)  ΕΕ L 165 της 4.6.2014, σ. 19.


Avis juridique important

|

41991D0114

91/114/ΕΟΚ: Απόφαση των αντιπροσώπων των κυβερνήσεων των κρατών μελών συνελθόντων στά πλαίσια του Συμβουλίου της 25ης Φεβρουαρίου 1991 που αφορά την κατάργηση της απόφασης 86/517/ΕΟΚ για την αναστολή των νέων άμεσων επενδύσεων στη Νοτιοαφρικανική Δημοκρατία

Επίσημη Εφημερίδα αριθ. L 059 της 06/03/1991 σ. 0018 - 0018 Φινλανδική ειδική έκδοση: Κεφάλαιο 11 τόμος 16 σ. 0214  Σουηδική ειδική έκδοση: Κεφάλαιο 11 τόμος 16 σ. 0214

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 25ης Φεβρουαρίου 1991  που αφορά την κατάργηση της απόφασης 86/517/ΕΟΚ για την αναστολή των νέων άμεσων επενδύσεων στη Νοτιοαφρικανική Δημοκρατία   (91/114/ΕΟΚ ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας :  ότι σημειώθηκαν σημαντικές αλλαγές στη Νότια Αφρική κατά τη διάρκεια του 1990 και ότι τα ενδιαφερόμενα μέρη ανέλαβαν πρωτοβουλίες με σκοπό την κατάργηση του απαρτχάιντ και τη δημιουργία μιας ενωμένης, δημοκρατικής και χωρίς φυλετικές διακρίσεις Νότιας  Αφρικής -  ότι πρέπει να ενθαρρυνθεί η διεξαγόμενη διαδικασία -  ότι, με το πνεύμα αυτό, τα κράτη μέλη, στα πλαίσια των συζητήσεων του Ευρωπαϊκού Συμβουλίου της Ρώμης στις 14 και 15 Δεκεμβρίου 1990, αποφάσισαν να άρουν στη φάση αυτή την απαγόρευση νέων επενδύσεων στη Νότια Αφρική, προκειμένου να συμβάλουν στην  καταπολέμηση της ανεργίας και στη βελτίωση της οικονομικής και κοινωνικής κατάστασης στη χώρα αυτή -  ότι, κατά συνέπεια, πρέπει να καταργηθεί η απόφαση 86/517/ΕΟΚ ( 1 ),  ΑΠΟΦΑΣΙΖΟΥΝ :  Άρθρο μόνο  Η απόφαση 86/517/ΕΟΚ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 27ης Οκτωβρίου 1986, για την αναστολή των νέων άμεσων επενδύσεων στη Νοτιοαφρικανική Δημοκρατία, καταργείται, με ισχύ από τις  15 Δεκεμβρίου 1990 . Βρυξέλλες, 25 Φεβρουαρίου 1991 . Ο Πρόεδρος  J.-C . JUNCKER  ( 1 ) ΕΕ αριθ . L 305 της 31 . 10 . 1986, σ . 45 .


title: 2009/76/ΕΚ: Απόφαση του Συμβουλίου, της 20ής Ιανουαρίου 2009 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Bank Ċentrali ta' Malta/Central Bank of Malta

text:
               29.1.2009

               EL

               Επίσημη Εφημερίδα της Ευρωπαϊκής Ένωσης

               L 25/17

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Ιανουαρίου 2009
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Bank Ċentrali ta' Malta/Central Bank of Malta
   (2009/76/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
   τη σύσταση ΕΚΤ/2008/19 της Ευρωπαϊκής Κεντρικής Τράπεζας, της 5ης Δεκεμβρίου 2008, προς το Συμβούλιο της Ευρωπαϊκής Ένωσης σχετικά με τον διορισμό των εξωτερικών ελεγκτών της Κεντρικής Τράπεζας της Μάλτας (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, οι οποίοι διορίζονται κατόπιν σύστασης του διοικητικού συμβουλίου της ΕΚΤ και εγκρίνονται από το Συμβούλιο της Ευρωπαϊκής Ένωσης.

               (2)

               Η θητεία των σημερινών εξωτερικών ελεγκτών της Bank Ċentrali ta' Malta/Central Bank of Malta λήγει με το πέρας του ελέγχου για το οικονομικό έτος 2008. Είναι, επομένως, αναγκαίος ο διορισμός εξωτερικού ελεγκτή από το οικονομικό έτος 2009 και εφεξής.

               (3)

               Το διοικητικό συμβούλιο της ΕΚΤ συνέστησε να διορισθεί η KPMG ως εξωτερικός ελεγκτής για τα οικονομικά έτη 2009 έως 2013.

               (4)

               Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 15 της απόφασης 1999/70/ΕΚ αντικαθίσταται από το ακόλουθο κείμενο:

      «15.   Η KPMG διορίζεται ως εξωτερικός ελεγκτής της Bank Ċentrali ta' Malta/Central Bank of Malta για τα οικονομικά έτη 2009 έως 2013.».

   Άρθρο 2
   Η παρούσα απόφαση κοινοποιείται στην Ευρωπαϊκή Κεντρική Τράπεζα.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Ιανουαρίου 2009.

            Για το Συμβούλιο

            Ο Πρόεδρος

         M. KALOUSEK

      (1)  ΕΕ C 322 της 17.12.2008, σ. 1.

      (2)  ΕΕ L 22 της 29.1.1999, σ. 69.


title: 2011/218/ΕΕ: Απόφαση του Συμβουλίου, της 9ης Μαρτίου 2011, για τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013)

text:
               7.4.2011

               EL

               Επίσημη Εφημερίδα της Ευρωπαϊκής Ένωσης

               L 93/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Μαρτίου 2011
   για τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013)
   (2011/218/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 186 σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύτηκε, εξ ονόματος της Ένωσης, συμφωνία επιστημονικής και τεχνολογικής συνεργασίας με την κυβέρνηση των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) (στο εξής «η συμφωνία»).

               (2)

               Η συμφωνία υπογράφτηκε από τους εκπροσώπους των μερών στις 3 Ιουνίου 2010 στις Βρυξέλλες και τέθηκε σε προσωρινή εφαρμογή από 1ης Ιανουαρίου 2010, με την επιφύλαξη της σύναψής της σε μεταγενέστερη ημερομηνία.

               (3)

               Η συμφωνία πρέπει να συναφθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα εγκρίνεται εκ μέρους της Ένωσης η συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) (1).
   Άρθρο 2
   Η Επιτροπή καθορίζει τη θέση που θα λαμβάνει η Ένωση στο πλαίσιο της κοινής επιτροπής που συστήνεται δυνάμει του άρθρου 4 παράγραφος 1 της συμφωνίας.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 5 παράγραφος 2 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της δημοσίευσής της.

      Βρυξέλλες, 9 Μαρτίου 2011.

            Για το Συμβούλιο

            Ο Πρόεδρος

         CSÉFALVAY Z.

      (1)  ΕΕ L 245 της 17.9.2010, σ. 2.


title: 2014/635/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/353

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2012
   (2014/635/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2012, που συνοδεύεται από τις απαντήσεις του Φορέα (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1211/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και της Υπηρεσίας (4), και ιδίως το άρθρο 13,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0206/2014),

               1.

               αναβάλλει την απόφασή του για τη χορήγηση απαλλαγής στον διευθυντή διοίκησης του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες όσον αφορά την εκτέλεση του προϋπολογισμού του Φορέα για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της απόφασης αυτής στον διευθυντή διοίκησης του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 9.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 337 της 18.12.2009, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση του Συμβουλίου, της 13ης Οκτωβρίου 2015, για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας

text:
               16.10.2015

               EL

               Επίσημη Εφημερίδα της Ευρωπαϊκής Ένωσης

               C 341/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Οκτωβρίου 2015
   για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας
   (2015/C 341/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), και ιδίως το άρθρο 75,
   Έχοντας υπόψη τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 883/2004 συστάθηκε η συμβουλευτική επιτροπή για τον συντονισμό των συστημάτων κοινωνικής ασφάλειας.

               (2)

               Με τις αποφάσεις της 21ης Οκτωβρίου 2010 (2) και 7ης Μαρτίου 2011 (3) το Συμβούλιο διόρισε τα μέλη και τα αναπληρωματικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλειας για την περίοδο από 20 Οκτωβρίου 2010 έως 19 Οκτωβρίου 2015.

               (3)

               Η θητεία των μελών και αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας που είχαν διορισθεί με τις ανωτέρω αποφάσεις του Συμβουλίου λήγει στις 19 Οκτωβρίου 2015. Τα μέλη και τα αναπληρωματικά μέλη της επιτροπής αυτής θα πρέπει, έτσι, να διορισθούν από τις 20 Οκτωβρίου 2015.

               (4)

               Ο κανονισμός (ΕΚ) αριθ. 883/2004 δεν ορίζει τη διάρκεια της θητείας των τακτικών και των αναπληρωματικών μελών. Επομένως το Συμβούλιο, στην απόφασή του για τον διορισμό των τακτικών και των αναπληρωματικών μελών, πρέπει να καθορίσει τη διάρκεια θητείας τους. Για να αποφευχθεί ο περιττός διοικητικός φόρτος, αυτή η διάρκεια θητείας θα πρέπει να είναι αρκετά μεγάλη, δεδομένου ότι κατά παράδοση οι συμβουλευτικές επιτροπές του τύπου αυτού συνεδριάζουν μόνο μία ή δύο φορές τον χρόνο. Με τον καθορισμό πενταετούς θητείας θα αποφευχθούν υπερβολικά συχνές ανανεώσεις ολόκληρης της επιτροπής αυτής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατωτέρω διορίζονται τακτικά και αναπληρωματικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλειας για την περίοδο από 20 Οκτωβρίου 2015 έως 19 Οκτωβρίου 2020:
   I.   ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κ. Marc MORSA

               κ. Marc Van DAMME

               Βουλγαρία

               κα Eva TOSHEVA

               κα Gergana YANKOVA

               Τσεχική Δημοκρατία

               κ. Jiří BAUER

               κα Gabriela PIKOROVÁ

               Δανία

               Γερμανία

               κ. Helmut WEBER

               κα Moira KETTNER

               Εσθονία

               κα Leili ZAGLMAYER

               κα Katerin PEÄRNBERG

               Ιρλανδία

               κα Mary O’SULLIVAN

               κ. Kieran LEA

               Ελλάδα

               κα Άννα ΡΙΖΟΥ

               κα Βασιλική ΜΑΜΜΩΝΑ

               Κροατία

               κα Sandra FRANKIC

               κα Snježana BALOKOVIĆ

               Ισπανία

               κα Ainhoa LÓPEZ DE GOICOECHEA URZAINQUI

               κα Irene GOZALBO LÓPEZ

               Γαλλία

               κα Séverine SALGADO

               κ. François BRILLANCEAU

               Ιταλία

               κα Maria Grazia CATALDI

               κ. Marco Giovanni MARINO

               Κύπρος

               κ. Γιώργος ΙΕΡΙΔΗΣ

               κ. Σωτήρης ΣΤΡΑΤΗΣ

               Λετονία

               κα Jana MUIŽNIECE

               κ. Ēriks MIĶĪTIS

               Λιθουανία

               κα Mariana ŽIUKIENĖ

               κα Irena MARTINKUTĖ

               Λουξεμβούργο

               κ. Claude EWEN

               κα Karin MANDERSCHEID

               Ουγγαρία

               κα Réka KOVÁCS

               κα Zsófia TÓTH

               Μάλτα

               κ. Malcolm SCICLUNA

               κα Michelle GALEA

               Κάτω Χώρες

               κα Anje VRIJ

               κ. Willem DE HAAN

               Αυστρία

               κ. Manfred PÖLTL

               κ. Heinz WITTMANN

               Πολωνία

               κ. Robert WÓJCIK

               κα Elżbieta TOMASZEWSKA

               Πορτογαλία

               κ. José CID PROENÇA

               κα Elisabete SILVEIRA

               Ρουμανία

               κα Adriana STOINEA

               κ. Costin ILIUŢĂ

               Σλοβενία

               κ. Bojan KRAUT

               κα Metka LOGAR

               Σλοβακία

               κ. Jaroslav KOVÁČ

               κα Lucia MAHĎÁKOVÁ

               Φινλανδία

               κα Mira SALOHEIMO

               κα Susanna GRIMM-VIKMAN

               Σουηδία

               κα Johanna MÖLLERBERG

               κ. Kent LARSSON

               Ηνωμένο Βασίλειο

               κα Lindsay ROOME

               κα Lindsay FULLARTON

   ΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κ. Koen MEESTERS

               κα Anne PANNEELS

               Βουλγαρία

               κα Assia GONEVA

               κα Velichka MIKOVA

               Τσεχική Δημοκρατία

               κα Hana POPELKOVÁ

               κ. Vít SAMEK

               Δανία

               Γερμανία

               κ. Robert NAZAREK

               κ. Bertold BRÜCHER

               Εσθονία

               κα Kaja TOOMSALU

               κα Elina REEDI

               Ιρλανδία

               κ. Eamon DEVOY

               Ελλάδα

               κ. Ευάγγελος ΜΟΥΤΑΦΗΣ

               κ. Νίκος ΚΩΣΤΟΠΟΥΛΟΣ

               Κροατία

               κα Petra ŠPRAJAČEK

               Ισπανία

               κα Ana Maria CORRAL JUAN

               κ. Carlos BRAVO FERNÁNDEZ

               Γαλλία

               κ. Pierre-Yves CHANU

               κ. Abdou ALI MOHAMED

               Ιταλία

               κ. Fabio PORCELLI

               κ. Francesco CAGNASSO

               Κύπρος

               Λετονία

               κα Ruta PORNIECE

               κ. Mārtiņš PUŽULS

               Λιθουανία

               κα Jovita PRETZSCH

               κα Danutė ŠLIONSKIENĖ

               Λουξεμβούργο

               κ. Carlos PEREIRA

               κ. Vincent JACQUET

               Ουγγαρία

               κ. Andrea VARGA

               κα Judith HAMBURG

               Μάλτα

               κ. Robert BORG

               κ. Josef VELLA

               Κάτω Χώρες

               κ. S.R. BONTJE

               κ. R.A.M. BLAAKMAN

               Αυστρία

               κα Martina THOMASBERGER

               κα Dinah DJALINOUS-GLATZ

               Πολωνία

               κ. Michał MENES

               κ. Tomasz JASIŃSKI

               Πορτογαλία

               κα Aida Carla BATISTA MORAIS

               κα Ana Cecília SENA SIMÕES

               Ρουμανία

               Σλοβενία

               κ. Goran LUKIČ

               κ. Aljoša ČEČ

               Σλοβακία

               κα Mária SVOREŇOVÁ

               κα Zdena DVORANOVÁ

               Φινλανδία

               κα Pirjo VÄÄNÄNEN

               κα Katarina MURTO

               Σουηδία

               κα Ellen NYGREN

               κα Sofia RÅSMAR

               Ηνωμένο Βασίλειο

               κ. Richard EXELL

               κα Rosa CRAWFORD

   ΙΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κα Monica DE JONGHE

               κα Hilde THYS

               Βουλγαρία

               κ. Rumen RADEV

               κα Rumyana GEORGIEVA

               Τσεχική Δημοκρατία

               κ. Luděk MAZUCH

               κα Marie ZVOLSKÁ

               Δανία

               Γερμανία

               κα Christina BREIT

               κα Anne SCHOLZ

               Εσθονία

               κα Victoria METS

               κα Katrin TRUVE

               Ιρλανδία

               κα Lorraine PARKES

               κα Jean WINTERS

               Ελλάδα

               κ. Γεώργιος ΚΑΡΑΝΙΚΑΣ

               κα Ρένα ΜΠΑΡΔΑΝΗ

               Κροατία

               κα Nataša NOVAKOVIĆ

               κα Milica JOVANOVIĆ

               Ισπανία

               κα Marina GORDÓN ORTÍZ

               κ. Jordi GARCÍA VIÑA

               Γαλλία

               κα Emilie MARTINEZ

               κ. Christophe SOUPIZET

               Ιταλία

               κα Paola ASTORRI

               κ. Paolo RAVAGLI

               Κύπρος

               Λετονία

               κα Ilona KIUKUCĀNE

               κα Inese STEPIŅA

               Λιθουανία

               κ. Aidas VAIČIULIS

               κα Dovilė BAŠKYTĖ

               Λουξεμβούργο

               κ. François ENGELS

               κα Fabienne LANG

               Ουγγαρία

               κα Julianna VARGA

               κ. Péter VIDA

               Μάλτα

               κα Abigail PSAILA MAMO

               κ. Joe FARRUGIA

               Κάτω Χώρες

               κ. G. VELDHUIS

               κ. R. VAN DER WOUD

               Αυστρία

               κ. Martin GLEITSMANN

               κ. Martin SONNTAG

               Πολωνία

               κ. Jeremi MORDASEWICZ

               κ. Zbigniew ŻUREK

               Πορτογαλία

               κα Cristina NAGY MORAIS

               κ. Nuno BERNARDO

               Ρουμανία

               κα Roxana PRODAN

               Κ. Dorin CHIRILĂ

               Σλοβενία

               κ. Tomaž BERNIK

               κα Maja SKORUPAN

               Σλοβακία

               Φινλανδία

               κ. Mikko RÄSÄNEN

               κα Miia KANNISTO

               Σουηδία

               κα Catharina BÄCK

               κ. Hans GIDHAGEN

               Ηνωμένο Βασίλειο

               κα Rachel SMITH

         Άρθρο 2
   Το Συμβούλιο θα προβεί αργότερα στον διορισμό των μελών και των αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 13 Οκτωβρίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 166 της 30.4.2004, σ. 1.

      (2)  Απόφαση του Συμβουλίου της 21ης Οκτωβρίου 2010 για το διορισμό των τακτικών και των αναπληρωματικών μελών της Συμβουλευτικής Επιτροπής για τον Συντονισμό των Συστημάτων Κοινωνικής Ασφάλειας (ΕΕ C 290 της 27.10.2010, σ. 5).

      (3)  Απόφαση του Συμβουλίου της 7ης Μαρτίου 2011 για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας από την Ιρλανδία, τη Γαλλία και τις Κάτω Χώρες (ΕΕ C 83 της 17.3.2011, σ. 3).


title: Απόφαση της Επιτροπής, της 9ης Μαρτίου 2012 , περί διορισμού τριών νέων μελών της Επιστημονικής, Τεχνικής και Οικονομικής Επιτροπής Αλιείας

text:
               10.3.2012

               EL

               Επίσημη Εφημερίδα της Ευρωπαϊκής Ένωσης

               C 72/26

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Μαρτίου 2012
   περί διορισμού τριών νέων μελών της Επιστημονικής, Τεχνικής και Οικονομικής Επιτροπής Αλιείας
   2012/C 72/06
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τα άρθρα 4 και 6 της απόφασης 2005/629/ΕΚ της Επιτροπής της 26ης Αυγούστου 2005 για την ίδρυση Επιστημονικής, Τεχνικής και Οικονομικής Επιτροπής Αλιείας (1),
   Εκτιμώντας τα ακόλουθα:

               (1)

               Στις 31 Οκτωβρίου 2013 λήγει η θητεία των μελών της Επιστημονικής, Τεχνικής και Οικονομικής Επιτροπής Αλιείας που διορίστηκαν με την απόφαση της Επιτροπής της 27ης Οκτωβρίου 2010 (2).

               (2)

               Ο διορισμός δύο μελών της εν λόγω Επιτροπής έχει λήξει μετά την οικειοθελή παραίτησή τους, τον Οκτώβριο του 2010 και τον Ιανουάριο του 2011, αντίστοιχα.

               (3)

               Αυξάνεται η ζήτηση για την παροχή επιστημονικών συμβουλών κατά την εφαρμογή της Κοινής Αλιευτικής Πολιτικής.

               (4)

               Σύμφωνα με το άρθρο 4 της απόφασης 2005/629/ΕΚ, πρέπει να διορίζονται νέα μέλη για το υπόλοιπο της θητείας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο διορισμός των ακόλουθων μελών της Επιστημονικής, Τεχνικής και Οικονομικής Επιτροπής Αλιείας περατώνεται με την παρούσα απόφαση:

               Antonio DI NATALE

               Andrés URIARTE

         Άρθρο 2
   Με την παρούσα απόφαση διορίζονται ως μέλη της Επιστημονικής, Τεχνικής και Οικονομικής Επιτροπής Αλιείας οι κάτωθι:

               Edmund John SIMMONDS,

               Guiseppe SCARCELLA,

               Jenny NORD.

         Άρθρο 3
   Η θητεία τους λήγει στις 31 Οκτωβρίου 2013.
   Άρθρο 4
   Ο Γενικός Διευθυντής Ναυτιλιακών Υποθέσεων και Αλιείας επιφορτίζεται με την παρούσα απόφαση με το καθήκον να ενημερώσει τους ενδιαφερόμενους για το διορισμό τους.
   Άρθρο 5
   Τα ονόματα των νέων μελών της Επιτροπής δημοσιεύονται στην Επίσημη Εφημερίδα της Ευρωπαϊκής Ένωσης.

      Βρυξέλλες, 9 Μαρτίου 2012.

            Για την Επιτροπή

         Μαρία ΔΑΜΑΝΆΚΗ

            Μέλος της Επιτροπής

      (1)  ΕΕ L 225 της 31.8.2005, σ. 18.

      (2)  ΕΕ C 292 της 28.10.2010, σ. 3.


title: 2006/658/ΕΚ: Απόφαση της Επιτροπής, της 29ης Σεπτεμβρίου 2006 , σχετικά με την ανάθεση, σε εκτελεστικούς οργανισμούς, της διαχείρισης της ενίσχυσης για τη χρηματοδότηση των προενταξιακών μέτρων στους τομείς της γεωργίας και της αγροτικής ανάπτυξης στην Κροατία κατά την προενταξιακή περίοδο

text:
               30.9.2006

               EL

               Επίσημη Εφημερίδα της Ευρωπαϊκής Ένωσης

               L 271/83

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 29ης Σεπτεμβρίου 2006
   σχετικά με την ανάθεση, σε εκτελεστικούς οργανισμούς, της διαχείρισης της ενίσχυσης για τη χρηματοδότηση των προενταξιακών μέτρων στους τομείς της γεωργίας και της αγροτικής ανάπτυξης στην Κροατία κατά την προενταξιακή περίοδο
   (2006/658/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1266/1999 του Συμβουλίου της 21ης Ιουνίου 1999 σχετικά με τον συντονισμό της βοήθειας προς τις υποψήφιες χώρες στο πλαίσιο της προενταξιακής στρατηγικής και με την τροποποίηση του κανονισμού (ΕΟΚ) αριθ. 3906/1989 (1), και ιδίως το άρθρο 12 παράγραφος 2,
   τον κανονισμό (ΕΚ) αριθ. 1268/1999 του Συμβουλίου της 21ης Ιουνίου 1999 σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (2), και ιδίως το άρθρο 4 παράγραφοι 5 και 6,
   Εκτιμώντας τα ακόλουθα:

               (1)

               Το πρόγραμμα αγροτικής ανάπτυξης για την Κροατία εγκρίθηκε με την απόφαση της Επιτροπής C(2006) 301 της 8ης Φεβρουαρίου 2006, σύμφωνα με το άρθρο 4 παράγραφοι 5 και 6 του κανονισμού (ΕΚ) αριθ. 1268/1999.

               (2)

               Η κυβέρνηση της Κροατίας και η Επιτροπή, ενεργώντας εξ ονόματος της Ευρωπαϊκής Κοινότητας, υπέγραψαν στις 29 Δεκεμβρίου 2005 την πολυετή χρηματοδοτική συμφωνία (στο εξής ΠΧΣ) η οποία θεσπίζει το τεχνικό, νομικό και διοικητικό πλαίσιο για την εκτέλεση του προγράμματος Sapard.

               (3)

               Η Δημοκρατία της Κροατίας κοινοποίησε στην Επιτροπή την ολοκλήρωση όλων των αναγκαίων εσωτερικών διαδικασιών για τη σύναψη της συμφωνίας, στις 6 Απριλίου 2006, ημερομηνία κατά την οποία άρχισε να ισχύει η ΠΧΣ.

               (4)

               Ο κανονισμός (ΕΚ) αριθ. 1266/1999 προβλέπει ότι η απαίτηση της εκ των προτέρων έγκρισης που αναφέρεται στο άρθρο 12 παράγραφος 1 του ίδιου κανονισμού μπορεί να αρθεί με βάση μία κατά περίπτωση ανάλυση της ικανότητας διαχείρισης εθνικών και τομεακών προγραμμάτων/έργων, των διαδικασιών δημοσιονομικού ελέγχου και των δομών όσον αφορά τα δημόσια οικονομικά. Ο κανονισμός (ΕΚ) αριθ. 2222/2000 της Επιτροπής (3) προβλέπει τους λεπτομερείς κανόνες για τη διενέργεια της εν λόγω ανάλυσης.

               (5)

               Η αρμόδια αρχή της Κροατίας όρισε ως οργανισμό Sapard τη Διεύθυνση για τη Στήριξη της Αγοράς και τη Διαρθρωτική Στήριξη στη Γεωργία, μία οργανωτική μονάδα του Υπουργείου Γεωργίας, Δασών και Διαχείρισης των Υδάτων. Η υπηρεσία αυτή θα είναι υπεύθυνη για την εφαρμογή των ακόλουθων μέτρων: αριθ. 1 «Επενδύσεις σε γεωργικές εκμεταλλεύσεις» και αριθ. 2 «Βελτίωση της μεταποίησης και εμπορίας γεωργικών και αλιευτικών προϊόντων» όπως ορίζεται στο πρόγραμμα αγροτικής ανάπτυξης που εγκρίθηκε με την απόφαση C(2006) 301. Το Εθνικό Ταμείο του Υπουργείου Οικονομικών έχει οριστεί για τα οικονομικά καθήκοντα που πρέπει να ασκήσει στο πλαίσιο της υλοποίησης του προγράμματος Sapard.

               (6)

               Σύμφωνα με τον κανονισμό (ΕΚ) αριθ. 1266/1999 και τον κανονισμό (ΕΚ) αριθ. 2222/2000, η Επιτροπή ανέλυσε την ικανότητα διαχείρισης των εθνικών και τομεακών προγραμμάτων/έργων, τις διαδικασίες δημοσιονομικού ελέγχου και τις δομές όσον αφορά τα δημόσια οικονομικά και θεωρεί ότι, για την εφαρμογή των ανωτέρω μέτρων, η Κροατία πληροί τις διατάξεις των άρθρων 4 έως 6 και του παραρτήματος του κανονισμού (ΕΚ) αριθ. 2222/2000, καθώς και τους ελάχιστους όρους του παραρτήματος του κανονισμού (ΕΚ) αριθ. 1266/1999.

               (7)

               Ειδικότερα, ο οργανισμός Sapard έχει εφαρμόσει ικανοποιητικά τα ακόλουθα βασικά κριτήρια διαπίστευσης: γραπτές διαδικασίες, διαχωρισμός καθηκόντων, έλεγχοι πριν από την έγκριση του έργου και πριν από την πληρωμή, διαδικασίες πληρωμής, λογιστικές διαδικασίες και εσωτερικός έλεγχος.

               (8)

               Στις 14 Μαρτίου 2006, οι αρχές της Κροατίας διαβίβασαν τον κατάλογο των επιλέξιμων δαπανών σύμφωνα με το άρθρο 4 παράγραφος 1, τμήμα B της ΠΧΣ. Ο κατάλογος αυτός τροποποιήθηκε εν μέρει με την επιστολή της 11ης Ιουλίου 2006. Η Επιτροπή καλείται να λάβει απόφαση για το θέμα αυτό.

               (9)

               Το Εθνικό Ταμείο του Υπουργείου Οικονομικών έχει εφαρμόσει ικανοποιητικά τα ακόλουθα κριτήρια για τα οικονομικά καθήκοντα που πρέπει να ασκήσει στο πλαίσιο της υλοποίησης του προγράμματος Sapard για την Κροατία: διαδρομή ελέγχου, διαχείριση χρηματικών διαθεσίμων, είσπραξη κονδυλίων, εκταμιεύσεις προς τον οργανισμό Sapard και εσωτερικός έλεγχος.

               (10)

               Ως εκ τούτου, κρίνεται σκόπιμο να αρθεί η απαίτηση της εκ των προτέρων έγκρισης που προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999 και να ανατεθεί στον οργανισμό Sapard και στο Εθνικό Ταμείο της Κροατίας η διαχείριση της ενίσχυσης σε αποκεντρωμένη βάση.

               (11)

               Ωστόσο, επειδή οι έλεγχοι που πραγματοποίησε η Επιτροπή για τα μέτρα αριθ. 1 «Επενδύσεις σε γεωργικές εκμεταλλεύσεις» και αριθ. 2 «Βελτίωση της μεταποίησης και της εμπορίας γεωργικών και αλιευτικών προϊόντων» βασίζονται σε σύστημα το οποίο δεν λειτουργεί ακόμη πλήρως όσον αφορά όλα τα σχετικά στοιχεία, ενδείκνυται να ανατεθεί η διαχείριση του προγράμματος Sapard στον οργανισμό Sapard και στο Υπουργείο Οικονομικών, Εθνικό Ταμείο, σύμφωνα με το άρθρο 3 παράγραφος 2 του κανονισμού αριθ. (ΕΚ) αριθ. 2222/2000, σε προσωρινή βάση.

               (12)

               Η πλήρης ανάθεση της διαχείρισης του Sapard προβλέπεται μόνο μετά τη διεξαγωγή επιπλέον ελέγχων προκειμένου να διασφαλιστεί ότι το σύστημα λειτουργεί ικανοποιητικά, και μετά την εφαρμογή τυχόν συστάσεων της Επιτροπής όσον αφορά την ανάθεση της διαχείρισης της ενίσχυσης στον Οργανισμό Sapard υπό το Υπουργείο Γεωργίας, Δασών και Διαχείρισης των Υδάτων και στο Υπουργείο Οικονομικών, Εθνικό Ταμείο.

               (13)

               Για να ληφθούν υπόψη οι απαιτήσεις του άρθρου 8 παράγραφος 1 στοιχείο β), τμήμα A της ΠΧΣ, οι δαπάνες σύμφωνα με την παρούσα απόφαση είναι επιλέξιμες για κοινοτική συγχρηματοδότηση μόνο εάν πραγματοποιούνται από τους δικαιούχους είτε από την ημερομηνία έκδοσης της παρούσας απόφασης και εφεξής, είτε, εάν η δεύτερη αυτή ημερομηνία είναι μεταγενέστερη, από την ημερομηνία θέσπισης της πράξης που τους καθιστά δικαιούχους για το εν λόγω έργο, εξαιρουμένων των μελετών σκοπιμότητας και άλλων σχετικών μελετών, υπό την προϋπόθεση πάντοτε ότι ο οργανισμός Sapard δεν έχει πραγματοποιήσει καμία πληρωμή πριν από την ημερομηνία έκδοσης της παρούσας απόφασης.

         ΑΠΟΦΑΣΙΖΕΙ:
   Άρθρο 1
   Αίρεται η απαίτηση της εκ των προτέρων έγκρισης, εκ μέρους της Επιτροπής, της επιλογής των έργων και της σύναψης συμβάσεων για τα μέτρα αριθ. 1 «Επενδύσεις σε γεωργικές εκμεταλλεύσεις» και αριθ. 2 «Βελτίωση της μεταποίησης και της εμπορίας γεωργικών και αλιευτικών προϊόντων» από την Κροατία, όπως προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999.
   Άρθρο 2
   Η διαχείριση του προγράμματος Sapard ανατίθεται σε προσωρινή βάση:

               1)

               στη Διεύθυνση για τη Στήριξη της Αγοράς και τη Διαρθρωτική Στήριξη στη Γεωργία, μια οργανωτική μονάδα του Υπουργείου Γεωργίας, Δασών και Διαχείρισης των Υδάτων, Avenija grada Vukovara 269D, 10000 Zagreb, η οποία ορίζεται ως οργανισμός Sapard της Κροατίας, για την εφαρμογή των μέτρων αριθ. 1 «Επενδύσεις σε γεωργικές εκμεταλλεύσεις» και αριθ. 2 «Βελτίωση της μεταποίησης και της εμπορίας γεωργικών και αλιευτικών προϊόντων» όπως προβλέπεται στο πρόγραμμα αγροτικής ανάπτυξης που εγκρίθηκε με την απόφαση C(2006) 301.

               2)

               στο Εθνικό Ταμείο του Υπουργείου Οικονομικών, Katančičeva 5, 10000 Zagreb, για τα οικονομικά καθήκοντα που πρέπει να ασκήσει στο πλαίσιο της υλοποίησης του προγράμματος Sapard για την Κροατία.

         Άρθρο 3
   Οι δαπάνες σύμφωνα με την παρούσα απόφαση είναι επιλέξιμες για κοινοτική συγχρηματοδότηση μόνο εάν πραγματοποιούνται από τους δικαιούχους από την ημερομηνία έκδοσης της παρούσας απόφασης και εφεξής, είτε, εάν η δεύτερη αυτή ημερομηνία είναι μεταγενέστερη, από την ημερομηνία θέσπισης της πράξης που τους καθιστά δικαιούχους για το εν λόγω έργο, εξαιρουμένων των μελετών σκοπιμότητας και άλλων σχετικών μελετών, υπό την προϋπόθεση πάντοτε ότι ο οργανισμός Sapard δεν έχει πραγματοποιήσει καμία πληρωμή πριν από την ημερομηνία έκδοσης της παρούσας απόφασης.
   Άρθρο 4
   Με την επιφύλαξη τυχόν αποφάσεων για τη χορήγηση ενίσχυσης σε μεμονωμένους δικαιούχους στο πλαίσιο του προγράμματος Sapard, εφαρμόζονται οι κανόνες επιλεξιμότητας των δαπανών που πρότεινε η Κροατία με την επιστολή αριθ. «Klasa: 910-01/05-01/8, Urbroj: 513-05-06/06-28» της 14ης Μαρτίου 2006, η οποία πρωτοκολλήθηκε στην Επιτροπή στις 21 Μαρτίου 2006 με τον αριθ. 08347, όπως τροποποιήθηκε με την επιστολή αριθ. «Klasa: 910-01/ 06-01/221, Urbroj: 513-05-06/06-9» της 23ης Ιουνίου 2006 που πρωτοκολλήθηκε στην Επιτροπή στις 11 Ιουλίου 2006 με τον αριθ. 20627.

      Βρυξέλλες, 29 Σεπτεμβρίου 2006.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 161 της 26.6.1999, σ. 68.

      (2)  ΕΕ L 161 της 26.6.1999, σ. 87. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2112/2005 (ΕΕ L 344 της 27.12.2005, σ. 23).

      (3)  ΕΕ L 253 της 7.10.2000, σ. 5.


title: 2011/468/ΕΕ: Απόφαση του Ευρωπαϊκού Κοινοβουλίου και του Συμβουλίου, της 6ης Ιουλίου 2011 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/025 DK/Odense Steel Shipyard από τη Δανία)

text:
               27.7.2011

               EL

               Επίσημη Εφημερίδα της Ευρωπαϊκής Ένωσης

               L 195/52

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 6ης Ιουλίου 2011
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/025 DK/Odense Steel Shipyard από τη Δανία)
   (2011/468/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28 της συμφωνίας,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου και για να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβάλλονται μετά την 1η Μαΐου 2009 το πεδίο εφαρμογής του ΕΤΠ επεκτάθηκε, ώστε να περιλαμβάνει και τη στήριξη σε απολυθέντες εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ποσό των 500 εκατ. ευρώ ετησίως.

               (4)

               Στις 6 Οκτωβρίου 2010 η Δανία υπέβαλε αίτηση κινητοποίησης του ΕΤΠ λόγω απολύσεων στην επιχείρηση Odense Steel Shipyard και τη συμπλήρωσε με πρόσθετες πληροφορίες για το διάστημα έως τις 8 Μαρτίου 2011. Η αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 14 181 901 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Δανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011 κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 14 181 901 ευρώ σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα ης Ευρωπαϊκής Ένωσης.

      Στρασβούργο, 6 Ιουλίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2010/197/ΚΕΠΠΑ: Απόφαση 2010/197/ΚΕΠΠΑ του Συμβουλίου, της 31ης Μαρτίου 2010 , για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia)

text:
               7.4.2010

               EL

               Επίσημη Εφημερίδα της Ευρωπαϊκής Ένωσης

               L 87/33

         ΑΠΌΦΑΣΗ 2010/197/ΚΕΠΠΑ ΤΟΥ ΣΥΜΒΟΥΛΊΟΥ
   της 31ης Μαρτίου 2010
   για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την Ευρωπαϊκή Ένωση και ιδίως τα άρθρα 28 και 43 παράγραφος 2,
   την απόφαση 2010/96/ΚΕΠΠΑ του Συμβουλίου της 15ης Φεβρουαρίου 2010 για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (1) και ιδίως το άρθρο 4,
   την πρόταση της Ύπατης Εκπροσώπου της ΕΕ για τις Εξωτερικές Υποθέσεις και την Πολιτική Ασφαλείας,
   Εκτιμώντας τα εξής:

               (1)

               Με την απόφαση 1872 (2009) για την κατάσταση στη Σομαλία, που εκδόθηκε στις 26 Μαΐου 2009, το Συμβούλιο Ασφαλείας των Ηνωμένων Εθνών (ΣΑΗΕ) τόνιζε τη σπουδαιότητα της ανασυγκρότησης, της εκπαίδευσης, του εξοπλισμού και της διατήρησης των σομαλικών δυνάμεων ασφαλείας και προέτρεπε τα κράτη μέλη και τους περιφερειακούς και διεθνείς οργανισμούς να παράσχουν τεχνική βοήθεια για την εκπαίδευση και τον εξοπλισμό των σομαλικών δυνάμεων ασφαλείας, ενώ με την απόφαση 1897 (2009) που εκδόθηκε στις 30 Νοεμβρίου 2009, το ΣΑΗΕ υπενθύμιζε τις προηγούμενες αποφάσεις του και επιβεβαίωνε το σεβασμό του για την κυριαρχία, την εδαφική ακεραιότητα, την πολιτική ανεξαρτησία και την ενότητα της Σομαλίας.

               (2)

               Με επιστολή της 5ης Ιανουαρίου 2010, ο Υπουργός Άμυνας της Ουγκάντας εξέφρασε την ικανοποίησή του για την προβλεπόμενη αποστολή της Ευρωπαϊκής Ένωσης προς στήριξη του σομαλικού τομέα ασφαλείας και ζήτησε από την Ευρωπαϊκή Ένωση να συμμετάσχει στην εκπαιδευτική προσπάθεια των σομαλικών δυνάμεων ασφαλείας στην Ουγκάντα για περίοδο τουλάχιστον ενός έτους.

               (3)

               Σύμφωνα με το άρθρο 5 του Πρωτοκόλλου σχετικά με τη θέση της Δανίας που είναι προσαρτημένο στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δε συμμετέχει στην κατάρτιση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στον τομέα της άμυνας. Η Δανία δεν συμμετέχει, συνεπώς στη χρηματοδότηση της παρούσας αποστολής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το σχέδιο αποστολής όσον αφορά τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας, αποκαλούμενη στο εξής «EUTM Somalia».
   Άρθρο 2
   Η «EUTM Somalia» αρχίζει στις 7 Απριλίου 2010.
   Άρθρο 3
   Ο Διοικητής της αποστολής «EUTM Somalia» εξουσιοδοτείται, με άμεση ισχύ, να δώσει την διαταγή ενεργοποίησης (ACTORD) για να πραγματοποιηθεί η ανάπτυξη των δυνάμεων και να αρχίσει η εκτέλεση της αποστολής.
   Άρθρο 4
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 31 Μαρτίου 2010.

            Για το Συμβούλιο

            Ο Πρόεδρος

         M. Á. MORATINOS

      (1)  ΕΕ L 44 της 19.2.2010, σ. 16.


title: 2008/207/ΕΚ: Απόφαση του Συμβουλίου, της 28ης Φεβρουαρίου 2008 , σχετικά με τη σύναψη πρωτοκόλλου της ευρωμεσογειακής συμφωνίας σύνδεσης των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας

text:
               8.3.2008

               EL

               Επίσημη Εφημερίδα της Ευρωπαϊκής Ένωσης

               L 65/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 28ης Φεβρουαρίου 2008
   σχετικά με τη σύναψη πρωτοκόλλου της ευρωμεσογειακής συμφωνίας σύνδεσης των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας
   (2008/207/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο δεύτερη πρόταση και το άρθρο 300 παράγραφος 3 δεύτερο εδάφιο,
   την πράξη προσχώρησης του 2005, και ιδίως το άρθρο 6 παράγραφος 2,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το πρωτόκολλο της ευρωμεσογειακής συμφωνίας σύνδεσης των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου (2), υπεγράφη εξ ονόματος της Κοινότητας και των κρατών μελών της στις Βρυξέλλες, στις 31 Οκτωβρίου 2007.

               (2)

               Πρέπει να εγκριθεί το πρωτόκολλο,

         ΑΠΟΦΑΣΙΖΕΙ:
   Άρθρο μόνο
   Εγκρίνεται, εξ ονόματος της Κοινότητας και των κρατών μελών της, το πρωτόκολλο της ευρωμεσογειακής συμφωνίας σύνδεσης των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση.
   Το κείμενο του πρωτοκόλλου προσαρτάται στην παρούσα απόφαση (3).

      Βρυξέλλες, 28 Φεβρουαρίου 2008.

            Για το Συμβούλιο

            Ο Πρόεδρος

         D. MATE

      (1)  Γνώμη του Ευρωπαϊκού Κοινοβουλίου της 19ης Φεβρουαρίου 2008 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 147 της 21.6.2000, σ. 3.

      (3)  ΕΕ L 317 της 5.12.2007, σ. 65.


title: Απόφαση 2013/109/ΚΕΠΠΑ του Συμβουλίου, της 28ης Φεβρουαρίου 2013 , για την τροποποίηση της απόφασης 2012/739/ΚΕΠΠΑ σχετικά με περιοριστικά μέτρα κατά της Συρίας

text:
               1.3.2013

               EL

               Επίσημη Εφημερίδα της Ευρωπαϊκής Ένωσης

               L 58/8

         ΑΠΌΦΑΣΗ 2013/109/ΚΕΠΠΑ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2013
   για την τροποποίηση της απόφασης 2012/739/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα εξής:

               (1)

               Στις 29 Νοεμβρίου 2012, το Συμβούλιο εξέδωσε την απόφαση 2012/739/ΚΕΠΠΑ σχετικά με περιοριστικά μέτρα κατά της Συρίας (1).

               (2)

               Αφού επανεξέτασε την απόφαση 2012/739/ΚΕΠΠΑ, το Συμβούλιο κατέληξε ότι τα περιοριστικά μέτρα θα πρέπει να παραταθούν μέχρι την 1η Ιουνίου 2013.

               (3)

               Επιπλέον, θα πρέπει να τροποποιηθούν τα μέρα για το εμπάργκο όπλων προκειμένου να καταστεί δυνατή η παράδοση μη θανατηφόρου στρατιωτικού εξοπλισμού για την προστασία των αμάχων ή για τον Εθνικό Συνασπισμό Επαναστατικών και Αντιπολιτευόμενων Δυνάμεων της Συρίας τον οποίο αναγνωρίζει η ΕΕ ως νόμιμο εκπρόσωπο του συριακού λαού, η παράδοση σε αυτόν μη πολεμικών οχημάτων κατασκευασμένων ή εξοπλισμένων με υλικά αντιβαλλιστικής προστασίας, καθώς επίσης και η παροχή τεχνικής βοήθειας για την προστασία των αμάχων.

               (4)

               Προκειμένου να εφαρμοσθούν ορισμένα μέτρα, απαιτείται περαιτέρω δράση της Ένωσης.

               (5)

               Η απόφαση 2012/739/ΚΕΠΠΑ θα πρέπει έτσι να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/739/ΚΕΠΠΑ τροποποιείται ως εξής:

               (1)

               Στο άρθρο 3 παράγραφος 1 επέρχονται οι εξής αλλαγές:

                           α)

                           τα στοιχεία β) και γ) αντικαθίστανται από το ακόλουθο κείμενο:

                                       «(β)

                                       στην πώληση, την προμήθεια, τη μεταφορά ή την εξαγωγή μη θανατηφόρου στρατιωτικού εξοπλισμού ή εξοπλισμού που μπορεί να χρησιμοποιηθεί για εσωτερική καταστολή, ο οποίος προορίζεται για ανθρωπιστική ή προστατευτική χρήση, ή για την προστασία των αμάχων, ή για προγράμματα οικοδόμησης θεσμών του Οργανισμού Ηνωμένων Εθνών (ΟΗΕ) και της Ευρωπαϊκής Ένωσης ή των επιχειρήσεων διαχείρισης κρίσεων της Ευρωπαϊκής Ένωσης και του ΟΗΕ, ή για τον Εθνικό Συνασπισμό Επαναστατικών και Αντιπολιτευόμενων Δυνάμεων της Συρίας με σκοπό την προστασία των αμάχων,

                                       γ)

                                       στην πώληση, την προμήθεια, τη μεταφορά ή την εξαγωγή μη πολεμικών οχημάτων κατασκευασμένων ή εξοπλισμένων με υλικά αντιβαλλιστικής προστασίας, εφόσον προορίζονται αποκλειστικά για την προστασία του προσωπικού της Ευρωπαϊκής Ένωσης και των κρατών μελών της στη Συρία, ή για τον Εθνικό Συνασπισμό Επαναστατικών και Αντιπολιτευόμενων Δυνάμεων της Συρίας με σκοπό την προστασία των αμάχων,»

                           β)

                           προστίθεται:

                                       «(στ)

                                       στην παροχή τεχνικής βοήθειας, υπηρεσιών διαμεσολάβησης και άλλων υπηρεσιών, για τον Εθνικό Συνασπισμό Επαναστατικών και Αντιπολιτευόμενων Δυνάμεων της Συρίας όσον αφορά τον εξοπλισμό αυτόν με σκοπό την προστασία των αμάχων,»·

               (2)

               Το άρθρο 31 αντικαθίσταται από το ακόλουθο κείμενο:
               «Άρθρο 31
               Η παρούσα απόφαση εφαρμόζεται έως την 1η Ιουνίου 2013. Τελεί υπό διαρκή επανεξέταση. Ανανεώνεται ή τροποποιείται καταλλήλως εάν το Συμβούλιο κρίνει ότι οι στόχοι της δεν έχουν επιτευχθεί.».

         Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Φεβρουαρίου 2013.

            Για το Συμβούλιο

            Η Πρόεδρος

         J. BURTON

      (1)  EE L 330, 30.11.2012, σ. 21.


title: Απόφαση (ΕΕ) 2017/770 του Συμβουλίου, της 25ης Απριλίου 2017, για την επικύρωση και την προσχώρηση των κρατών μελών, προς το συμφέρον της Ευρωπαϊκής Ένωσης, στο πρωτόκολλο του 2010 της διεθνούς σύμβασης για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών, με εξαίρεση τις πτυχές δικαστικής συνεργασίας σε αστικές υποθέσεις

text:
               4.5.2017

               EL

               Επίσημη Εφημερίδα της Ευρωπαϊκής Ένωσης

               L 115/18

         ΑΠΌΦΑΣΗ (ΕΕ) 2017/770 ΤΟΥ ΣΥΜΒΟΥΛΊΟΥ
   της 25ης Απριλίου 2017
   για την επικύρωση και την προσχώρηση των κρατών μελών, προς το συμφέρον της Ευρωπαϊκής Ένωσης, στο πρωτόκολλο του 2010 της διεθνούς σύμβασης για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών, με εξαίρεση τις πτυχές δικαστικής συνεργασίας σε αστικές υποθέσεις
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 81, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η διεθνής σύμβαση του 1996 περί ευθύνης και αποζημιώσεων για ζημία σχετιζόμενη με τη θαλάσσια μεταφορά επικίνδυνων και επιβλαβών ουσιών («σύμβαση HNS του 1996») αποσκοπεί να διασφαλίσει επαρκή, άμεση και αποτελεσματική αποζημίωση των ατόμων που έχουν υποστεί ζημίες από τη διαρροή επικίνδυνων και επιβλαβών ουσιών κατά τη θαλάσσια μεταφορά τους. Με τη σύμβαση HNS του 1996 καλύφθηκε ένα σημαντικό κενό στη διεθνή ρύθμιση της ευθύνης στο πλαίσιο θαλάσσιων μεταφορών.

               (2)

               Το 2002 το Συμβούλιο εξέδωσε την απόφαση 2002/971/ΕΚ του Συμβουλίου (2). Σύμφωνα με την εν λόγω απόφαση, τα κράτη μέλη έπρεπε να λάβουν τα αναγκαία μέτρα για να επικυρώσουν ή να προσχωρήσουν στη σύμβαση HNS του 1996 εντός εύλογου χρονικού διαστήματος και, ει δυνατόν, πριν από τις 30 Ιουνίου 2006. Την εν λόγω σύμβαση επικύρωσαν στη συνέχεια τέσσερα κράτη μέλη. Η σύμβαση HNS του 1996 δεν τέθηκε σε ισχύ.

               (3)

               Η σύμβαση HNS του 1996 τροποποιήθηκε από το πρωτόκολλο του 2010 στη σύμβαση HNS του 1996 («πρωτόκολλο του 2010»). Σύμφωνα με το άρθρο 2 και το άρθρο 18 παράγραφος 1 του πρωτοκόλλου του 2010, η σύμβαση HNS του 1996 και το πρωτόκολλο του 2010 πρέπει να νοούνται, να ερμηνεύονται και να εφαρμόζονται από κοινού ως ενιαία πράξη από τα συμβαλλόμενα μέρη του πρωτοκόλλου τού 2010.

               (4)

               Ένα κείμενο που ενοποιεί τη σύμβαση HNS του 1996 και το πρωτόκολλο του 2010 («σύμβαση HNS του 2010») εκπονήθηκε από τη γραμματεία του Διεθνούς Ναυτιλιακού Οργανισμού («ΔΝΟ») και εγκρίθηκε από τη Νομική Επιτροπή του ΔΝΟ, κατά την 98η συνεδρίασή της. Η σύμβαση HNS του 2010 δεν αποτελεί πράξη ανοικτή προς υπογραφή ή επικύρωση. Η σύμβαση HNS του 2010 θα τεθεί σε ισχύ μόλις τεθεί σε ισχύ στα κράτη μέλη το πρωτόκολλο του 2010.

               (5)

               Σύμφωνα με το άρθρο 20 παράγραφος 8 του πρωτοκόλλου τού 2010, η έκφραση συναίνεσης από κράτος να δεσμευτεί από το πρωτόκολλο του 2010 ακυρώνει κάθε προγενέστερη έκφραση συναίνεσης για τη σύμβαση HNS του 1996 από το συγκεκριμένο κράτος. Κατά συνέπεια, τα κράτη που είναι συμβαλλόμενα μέρη της σύμβασης HNS του 1996 θα παύσουν να είναι συμβαλλόμενα μέρη της από τη στιγμή που θα εκφράσουν τη συναίνεση τους να δεσμευτούν από το πρωτόκολλο του 2010, σύμφωνα με το άρθρο 20, και συγκεκριμένα τις παραγράφους 2, 3 και 4, του εν λόγω πρωτοκόλλου.

               (6)

               Όπως συνέβη με την προκάτοχό της, η σύμβαση HNS του 2010 είναι ιδιαίτερα σημαντική για τα συμφέροντα της Ένωσης και των κρατών μελών της, καθώς προβλέπει μεγαλύτερη προστασία των θυμάτων ζημιών που συνδέονται με τη θαλάσσια μεταφορά HNS, μεταξύ άλλων όσον αφορά περιβαλλοντική ζημία, σύμφωνα με τη σύμβαση των Ηνωμένων Εθνών για το Δίκαιο της Θάλασσας του 1982.

               (7)

               Για να καταστούν τα κράτη συμβαλλόμενα μέρη του πρωτοκόλλου τού 2010 και, ως εκ τούτου, της σύμβασης HSN του 2010, οφείλουν να υποβάλουν στο γενικό γραμματέα του ΔΝΟ, ταυτόχρονα με την πράξη συναίνεσης, τα σχετικά στοιχεία για τις συνολικές ποσότητες εισφέροντος φορτίου του προηγούμενου ημερολογιακού έτους βάσει της σύμβασης HNS του 2010 («HNS εισφέροντος φορτίου»), σύμφωνα με το άρθρο 20 παράγραφος 4 αυτής. Προς το σκοπό αυτό, τα κράτη πρέπει να δημιουργήσουν σύστημα αναφοράς του HNS εισφέροντος φορτίου πριν εκφράσουν τη συναίνεσή τους να δεσμευτούν από το πρωτόκολλο του 2010.

               (8)

               Τα άρθρα 38, 39 και 40 της σύμβασης HSN του 2010 αφορούν το παράγωγο ενωσιακό δίκαιο σχετικά με τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, όπως προβλέπεται στον κανονισμό (ΕΕ) αριθ. 1215/2012 του Ευρωπαϊκού Κοινοβουλίου και του Συμβουλίου (3).

               (9)

               Επομένως, η Ένωση έχει την αποκλειστική αρμοδιότητα όσον αφορά τα άρθρα 38, 39 και 40 της σύμβασης HSN του 2010, καθώς η σύμβαση αφορά τους κανόνες που έχουν θεσπισθεί με τον κανονισμό (ΕΕ) αριθ. 1215/2012.

               (10)

               Η ανταλλαγή βέλτιστων πρακτικών μεταξύ των κρατών μελών για τη δημιουργία του συστήματος αναφοράς του εισφέροντος φορτίου HNS θα μπορούσε να διευκολύνει τις προσπάθειες των κρατών μελών για την ανάπτυξη ενός τέτοιου συστήματος αναφοράς.

               (11)

               Όπως συνέβη με τη σύμβαση HNS του 1996, ελλείψει ρήτρας περί οργανισμού περιφερειακής οικονομικής ολοκλήρωσης («ρήτρας ΟΠΟΟ/REIO»), μόνο κυρίαρχα κράτη μπορούν να καταστούν συμβαλλόμενα μέρη του πρωτοκόλλου του 2010. Συνεπώς, η Ένωση δεν μπορεί να επικυρώσει ή να προσχωρήσει στο πρωτόκολλο του 2010 και, κατ' επέκταση, στη σύμβαση HNS του 2010.

               (12)

               Η επικύρωση του πρωτοκόλλου του 2010 από όλα τα κράτη μέλη εντός δεδομένου χρονικού πλαισίου θα πρέπει να διασφαλίσει ισότιμους όρους ανταγωνισμού εντός της Ένωσης για όλους τους παράγοντες τους οποίους αφορά η εφαρμογή της σύμβασης HNS του 2010.

               (13)

               Λαμβανομένου υπόψη του διεθνούς χαρακτήρα του καθεστώτος HNS, θα πρέπει να επιδιωχθούν ισότιμοι όροι ανταγωνισμού παγκοσμίως για όλους τους παράγοντες τους οποίους αφορά η εφαρμογή της σύμβασης HNS του 2010. Για το λόγο αυτό, απαιτείται παγκόσμια κάλυψη του πρωτοκόλλου του 2010.

               (14)

               Συνεπώς, θα πρέπει να εξουσιοδοτηθούν τα κράτη μέλη να κυρώσουν ή να προσχωρήσουν, ενδεχομένως, στο πρωτόκολλο του 2010 σε ό,τι αφορά τις πτυχές που σχετίζονται με τη δικαστική συνεργασία σε αστικές υποθέσεις για τις οποίες η Ένωση έχει αποκλειστική αρμοδιότητα. Οι διατάξεις της σύμβασης HNS του 2010 που εμπίπτουν στην αρμοδιότητα της Ένωσης, πλην των διατάξεων που σχετίζονται με τη δικαστική συνεργασία σε αστικές υποθέσεις, θα ρυθμιστούν με απόφαση που θα εκδοθεί παράλληλα με την παρούσα απόφαση.

               (15)

               Όταν κυρώνουν ή προσχωρούν στο πρωτόκολλο του 2010, τα κράτη μέλη πρέπει να κάνουν δήλωση περί αναγνώρισης και εκτέλεσης αποφάσεων που εμπίπτουν στο πεδίο εφαρμογής της σύμβασης HNS του 2010.

               (16)

               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΕ) αριθ. 1215/2012 και επομένως συμμετέχουν στην έκδοση και την εφαρμογή της παρούσας απόφασης.

               (17)

               Σύμφωνα με τα άρθρα 1 και 2 του πρωτοκόλλου αριθ. 22 περί της θέσεως της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και, επομένως, δεν δεσμεύεται από αυτήν ούτε υπόκειται σε εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη εξουσιοδοτούνται να κυρώσουν ή να προσχωρήσουν, αναλόγως, στο πρωτόκολλο του 2010 προς το συμφέρον της Ένωσης, όσον αφορά πτυχές που σχετίζονται με τη δικαστική συνεργασία σε αστικές υποθέσεις για τις οποίες η Ένωση έχει αποκλειστική αρμοδιότητα, υπό τους όρους που καθορίζονται στην παρούσα απόφαση.
   Άρθρο 2
   1.   Τα κράτη μέλη θα επιδιώξουν να λάβουν τα μέτρα που απαιτούνται ώστε να καταθέσουν τις πράξεις επικύρωσης ή προσχώρησης στο πρωτόκολλο του 2010 εντός ευλόγου χρονικού διαστήματος και, ει δυνατόν, το αργότερο έως τις 6 Μαΐου 2021.
   2.   Κάθε κράτος μέλος ενημερώνει τα άλλα κράτη μέλη, το Συμβούλιο και την Επιτροπή με κατάλληλο τρόπο όταν το σύστημα για την αναφορά του εισφέροντος φορτίου HNS καθίσταται λειτουργικό.
   3.   Τα κράτη μέλη μεριμνούν για την ανταλλαγή βέλτιστων πρακτικών, ιδίως όσον αφορά το σύστημα αναφοράς του εισφέροντος φορτίου HNS στο πλαίσιο του πρωτοκόλλου του 2010.
   Άρθρο 3
   Όταν κυρώνουν ή προσχωρούν στο πρωτόκολλο του 2010, τα κράτη μέλη καταθέτουν επίσης τη δήλωση που προβλέπεται στο παράρτημα της παρούσας απόφασης.
   Άρθρο 4
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα απόφαση απευθύνεται στα κράτη μέλη σύμφωνα με τις Συνθήκες.

      Λουξεμβούργο, 25 Απριλίου 2017.

            Για το Συμβούλιο

            Ο Πρόεδρος

         I. BORG

      (1)  Έγκριση της 5.4.2017.

      (2)  Απόφαση 2002/971/ΕΚ του Συμβουλίου, της 18ης Νοεμβρίου 2002, με την οποία επιτρέπεται στα κράτη μέλη να επικυρώσουν ή να προσχωρήσουν, προς το συμφέρον της Κοινότητας, στη διεθνή σύμβαση του 1996 για την αστική ευθύνη και αποζημίωση για ζημία σε σχέση με τη θαλάσσια μεταφορά επικινδύνων και επιβλαβών ουσιών («σύμβαση ΕΤΟ») (ΕΕ L 337 της 13.12.2002, σ. 55).

      (3)  Κανονισμός (ΕΕ) αριθ. 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (αναδιατύπωση) (ΕΕ L 351 της 20.12.2012, σ. 1).

      ΠΑΡΑΡΤΗΜΑ
      Δήλωση που πρέπει να καταθέσουν τα κράτη μέλη όταν κυρώνουν ή προσχωρούν στο πρωτόκολλο του 2010, σύμφωνα με το άρθρο 3:

         «Αποφάσεις επί ζητημάτων τα οποία καλύπτει η σύμβαση, όπως τροποποιήθηκε από το πρωτόκολλο του 2010, όταν εκδίδονται από δικαστήριο … (1), αναγνωρίζονται και εκτελούνται στ… … (2) σύμφωνα με τους συναφείς εν προκειμένω κανόνες της Ευρωπαϊκής Ένωσης (3).
         Αποφάσεις επί ζητημάτων τα οποία καλύπτει η σύμβαση, όπως τροποποιήθηκε με το πρωτόκολλο του 2010, όταν εκδίδονται από δικαστήριο του Βασιλείου της Δανίας, αναγνωρίζονται και εκτελούνται σε … (4) σύμφωνα με τη συμφωνία μεταξύ της Ευρωπαϊκής Κοινότητας και του Βασιλείου της Δανίας του 2005 για τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές αποφάσεις (5).
         Αποφάσεις επί ζητημάτων τα οποία καλύπτει η σύμβαση, όπως τροποποιήθηκε από το πρωτόκολλο του 2010, όταν εκδίδονται από δικαστήριο τρίτου κράτους που δεσμεύεται από τη σύμβαση του Λουγκάνο για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, της 30ής Οκτωβρίου 2007 (6), αναγνωρίζονται και εκτελούνται σε … (7) σύμφωνα με την εν λόγω σύμβαση.


Avis juridique important

|

E1994C0072

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 72/94/COL της 27ης Ιουνίου 1994 για την αναγνώριση της συμμόρφωσης ορισμένων κρατών ή περιφερειών ΕΖΕΣ προς τις απαιτήσεις που αφορούν τη βρουκέλλωση των αιγοπροβάτων (B. melitensis) και για την αναγνώριση του καθεστώτος του επίσημα απαλλαγμένου από τη νόσο κράτους ή περιφέρειας

Επίσημη Εφημερίδα αριθ. L 247 της 22/09/1994 σ. 0046 - 0047

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 72/94/COL της 27ης Ιουνίου 1994 για την αναγνώριση της συμμόρφωσης ορισμένων κρατών ή περιφερειών ΕΖΕΣ προς τις απαιτήσεις που αφορούν τη βρουκέλλωση των αιγοπροβάτων (B. melitensis) και για την αναγνώριση του καθεστώτος του επίσημα απαλλαγμένου από τη νόσο κράτους ή περιφέρειας Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),την πράξη που αναφέρεται στο σημείο 2 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (οδηγία 91/68/ΕΟΚ του Συμβουλίου, η οποία εφεξής αναφέρεται ως «πράξη για τα αιγοπρόβατα»), και ιδίως το παράρτημα Α κεφάλαιο 1 σημείο ΙΙ,τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο ε),Εκτιμώντας:ότι η Σουηδία, όπως δήλωσε σε επιστολή της 15ης Δεκεμβρίου 1993, θεωρεί ότι πληροί τις προϋποθέσεις που καθορίζονται στο παράρτημα Α κεφάλαιο 1 σημείο ΙΙ στοιχείο β) της πράξης για τα αιγοπρόβατα 7ότι στη Σουηδία η βρουκέλλωση (B. melitensis) είναι ασθένεια υποχρεωτικής δήλωσης από πενταετίας τουλάχιστον 7 ότι στη χώρα αυτή δεν έχει επιβεβαιωθεί επίσημα κανένα κρούσμα επί πέντε τουλάχιστον έτη και η διεξαγωγή εμβολιασμού είναι απαγορευμένη επί τρία τουλάχιστον έτη 7 ότι πρέπει, επομένως, να αναγνωρισθεί ότι η Σουηδία συμμορφώνεται προς τους όρους του παραρτήματος Α κεφάλαιο 1 σημείο ΙΙ 1 στοιχείο β) της πράξης για τα αιγοπρόβατα 7ότι, επιπλέον, η Σουηδία αναλαμβάνει να συμμορφωθεί προς τις διατάξεις που καθορίζονται στο παράρτημα Α κεφάλαιο Ι σημείο ΙΙ 2 7 ότι, κατά συνέπεια, πρέπει να αναγνωρισθεί στη Σουηδία καθεστώς επίσημα απαλλαγμένο από βρουκέλλωση (B. melitensis) κράτους 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Ένα κράτος της ΕΖΕΣ ή περιφέρειες αυτού, το οποίο αναφέρεται στο παράρτημα, πληροί τους όρους που καθορίζονται στο παράρτημα Α κεφάλαιο 1 σημείο ΙΙ 1 στοιχείο β) της πράξης που αναφέρεται στο σημείο 2 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (οδηγία 91/68/ΕΟΚ του Συμβουλίου) και αναγνωρίζεται ως επίσημα απαλλαγμένο από βρουκέλλωση (B. melitensis).2. Το κράτος ΕΖΕΣ που αναφέρεται στο παράρτημα θα υποβάλλει ετήσιες εκθέσεις για την παρακολούθηση για τα πορίσματα που αφορούν την βρουκέλλωση (B. melitensis). Η έκθεση αυτή θα υποβάλλεται στην Εποπτεύουσα Αρχή της ΕΖΕΣ το αργότερο την 1η Απριλίου του επομένου έτους.3. Η παρούσα απόφαση αρχίζει να ισχύει την 1η Ιουλίου 1994.4. Η παρούσα απόφαση απευθύνεται στα κράτη ΕΖΕΣ.5. Το κείμενο της παρούσας απόφασης στην αγγλική γλώσσα είναι το μόνο αυθεντικό.Βρυξέλλες, 27 Ιουνίου 1994.Για την Εποπτεύουσα Αρχή της ΕΖΕΣPekka SΔILΔΜέλος της ΑρχήςΠΑΡΑΡΤΗΜΑ Περιφέρειες που αναγνωρίζονται ως επίσημα απαλλαγμένες από βρουκέλλωση (B. melitensis) Σουηδία: Όλες οι περιφέρειες.


title: Απόφαση 2014/742/ΚΕΠΠΑ του Συμβουλίου, της 28ης Οκτωβρίου 2014 , για την κατάργηση της κοινής θέσης 2000/696/ΚΕΠΠΑ σχετικά με τη διατήρηση ειδικών περιοριστικών μέτρων κατά του κ. Σ. Μιλόσεβιτς και των συνδεόμενων με αυτόν προσώπων και των συναφών κοινών θέσεων 98/240/ΚΕΠΠΑ, 98/326/ΚΕΠΠΑ, 1999/318/ΚΕΠΠΑ και 2000/599/ΚΕΠΠΑ

text:
               29.10.2014

               EL

               Επίσημη Εφημερίδα της Ευρωπαϊκής Ένωσης

               L 308/99

         ΑΠΌΦΑΣΗ 2014/742/ΚΕΠΠΑ ΤΟΥ ΣΥΜΒΟΥΛΊΟΥ
   της 28ης Οκτωβρίου 2014
   για την κατάργηση της κοινής θέσης 2000/696/ΚΕΠΠΑ σχετικά με τη διατήρηση ειδικών περιοριστικών μέτρων κατά του κ. Σ. Μιλόσεβιτς και των συνδεόμενων με αυτόν προσώπων και των συναφών κοινών θέσεων 98/240/ΚΕΠΠΑ, 98/326/ΚΕΠΠΑ, 1999/318/ΚΕΠΠΑ και 2000/599/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 10 Νοεμβρίου 2000, το Συμβούλιο υιοθέτησε την κοινή θέση 2000/696/ΚΕΠΠΑ (1).

               (2)

               Η κοινή θέση 2000/696/ΚΕΠΠΑ κατέστησε εφαρμοστέα τη διάταξη της κοινής θέσης 2000/599/ΚΕΠΠΑ του Συμβουλίου (2) σύμφωνα με την οποία τα ειδικά περιοριστικά μέτρα κατά του κ. Σ. Μιλόσεβιτς και των συνδεόμενων με αυτόν προσώπων θα πρέπει να διατηρηθούν.

               (3)

               Με την κοινή θέση 2000/696/ΚΕΠΠΑ επανεξετάσθηκαν τα περιοριστικά μέτρα που προβλέπονται στις κοινές θέσεις 98/240/ΚΕΠΠΑ (3), 98/326/ΚΕΠΠΑ (4) και 1999/318/ΚΕΠΠΑ του Συμβουλίου (5), προκειμένου να διατηρηθούν μόνον οι περιοριστικές διατάξεις κατά του κ. Μιλόσεβιτς και των συνδεόμενων με αυτόν προσώπων.

               (4)

               Ο κ. Μιλόσεβιτς και τα συνδεόμενα με αυτόν πρόσωπα δεν αντιπροσωπεύουν πλέον απειλή για την εδραίωση της δημοκρατίας και, επομένως, δεν υπάρχει λόγος να συνεχισθεί η εφαρμογή των εν λόγω περιοριστικών μέτρων.

               (5)

               Επομένως, οι κοινές θέσεις 98/240/ΚΕΠΠΑ, 98/326/ΚΕΠΠΑ, 1999/318/ΚΕΠΠΑ, 2000/599/ΚΕΠΠΑ και 2000/696/ΚΕΠΠΑ θα πρέπει να καταργηθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κοινές θέσεις 98/240/ΚΕΠΠΑ, 98/326/ΚΕΠΠΑ, 1999/318/ΚΕΠΠΑ, 2000/599/ΚΕΠΠΑ και 2000/696/ΚΕΠΠΑ καταργούνται.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 28 Οκτωβρίου 2014.

            Για το Συμβούλιο

            Ο Πρόεδρος

         G. L. GALLETTI

      (1)  Κοινή θέση 2000/696/ΚΕΠΠΑ του Συμβουλίου, της 10ης Νοεμβρίου 2000, σχετικά με τη διατήρηση ειδικών περιοριστικών μέτρων κατά του κ. Σ. Μιλόσεβιτς και των συνδεομένων με αυτόν προσώπων (ΕΕ L 287 της 14.11.2000, σ. 1).

      (2)  Κοινή θέση 2000/599/ΚΕΠΠΑ του Συμβουλίου, της 9ης Οκτωβρίου 2000, σχετικά με την παροχή υποστήριξης προς μια δημοκρατική Ομοσπονδιακή Δημοκρατία της Γιουγκοσλαβίας (ΟΔΓ) και την άμεση άρση ορισμένων περιοριστικών μέτρων (ΕΕ L 261 της 14.10.2000, σ. 1).

      (3)  Κοινή θέση 98/240/ΚΕΠΠΑ, της 19ης Μαρτίου 1998, που υιοθετήθηκε από το Συμβούλιο βάσει του άρθρου Ι.2 της Συνθήκης για την Ευρωπαϊκή Ένωση σχετικά με περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΕΕ L 95 της 27.3.1998, σ. 1).

      (4)  Κοινή θέση 98/326/ΚΕΠΠΑ, της 7ης Μαΐου 1998, που υιοθετήθηκε από το Συμβούλιο βάσει του άρθρου Ι.2 της Συνθήκης για την Ευρωπαϊκή Ένωση σχετικά με τη δέσμευση κεφαλαίων που διατηρούν στο εξωτερικό οι κυβερνήσεις της Ομοσπονδιακής Δημοκρατίας της Γιουγκοσλαβίας (ΟΔΓ) και της Σερβίας (ΕΕ L 143 της 14.5.1998, σ. 1).

      (5)  Κοινή θέση 1999/318/ΚΕΠΠΑ, της 10ης Μαΐου 1999, που υιοθετήθηκε από το Συμβούλιο βάσει του άρθρου 15 της Συνθήκης για την Ευρωπαϊκή Ένωση σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ) (ΕΕ L 123 της 13.5.1999, σ. 1).


title: 82/609/EOK: Απόφαση τού Συμβουλίου τής 28ης Ιουλίου 1982 γιά τήν τροποποίηση τής εσωτερικής συμφωνίας τού 1979 περί τής χρηματοδοτήσεως καί διαχειρίσεως τών ενισχύσεων τής Κοινότητας

text:
Αριθ. L 247/30                   Επίσημη Εφημερίδα τ&ν Ευρωπαϊκών Κοινοτήτων                                        23 . 8 . 82
                                                 ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                        τής 28ης Ιουλίου 1982
           γιά τήν τροποποίηση τής έσωτερικής συμφωνίας τοΟ 1979 περί τής χρηματοδοτήσεως καί
                                           διαχειρίσεως των ένισχύσεων τής Κοινότητας
                                                            (82/609/ΕΟΚ)
           ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
           "Εχοντας υπόψη :
           τή συνθήκη περί ιδρύσεως της Εύρωπαϊκής Οικονομικής Κοινότητας,
           τήν εσωτερική συμφωνία τοΟ 1979 περί τής χρηματοδοτήσεως καί διαχειρίσεως τών ένισχύ
           σεων τής Κοινότητας ('), όπως τροποποιήθηκε τελευταία από τήν έσωτερική συμφωνία τής
            16ης Δεκεμβρίου 1980 (2), άποκαλούμενη έφεξής «έσωτερική συμφωνία τοΟ 1979 », καί ιδίως τό
           άρθρο 1 παράγραφος 2 σημείο β, τό άρθρο 17 παράγραφος 5 καί τό άρθρο 22 παράγραφος 5,
           τό σχέδιο άπόφασης πού ύπέβαλε ή Επιτροπή,
            Εκτιμώντας :
           ότι, συνεπεία τής προσχωρήσεώς της στήν Εύρωπαϊκή Οικονομική Κοινότητα τήν 1η Ιανουα
           ρίου 1981 , ή Ελληνική Δημοκρατία πρέπει νά συμμετάσχει στη χρηματοδότηση τοϋ Πέμπτου
           ΕύρωπαϊκοΟ Ταμείου 'Αναπτύξεως καί νά έκπροσωπηθεΐ στήν Επιτροπή τοϋ ΕΤΑ καί στήν έπι
           τροπή τοΟ άρθρου 22" ότι έπιβάλλεται ή τροποποίηση, άπό τήν 1η Ιανουαρίου 1981 , τής κατα
           νομής τών συνεισφορών πού προβλέπεται στήν έσωτερική συμφωνία τοΟ 1979" ότι έπιβάλλεται
           έπίσης ή τροποποίηση τής σταθμίσεως τών ψήφων πού προβλέπεται στή συμφωνία αύτη'
           ότι ή συμφωνία προσχωρήσεως τής Δημοκρατίας τής Ζιμπάμπουε στή δεύτερη σύμβαση ΑΚΕ
           ΕΟΚ (3), άρχισε νά ισχύει τήν 1η Μαρτίου 1982" ότι, συνεπεία τής ένάρξεως ισχύος τής έσωτε
           ρικής συμφωνίας τής 16ης Δεκεμβρίου 1980, έπιβάλλεται ή τροποποίηση, άπό τήν 1η 'Ιανουα
           ρίου 1981 , τής κατανομής των συνεισφορών πού προβλέπεται στήν συμφωνία τοΟ 1979,
           ΑΠΟΦΑΣΙΖΕΙ :
                                                               Αρθρο 1
           Άπό τήν 1η 'Ιανουαρίου 1981 , τό άρθρο 1 παράγραφος 2 σημείο α τής εσωτερικής συμφωνίας
           τοϋ 1979 άντικαθίσται άπό τό άκόλουθο κείμενο :
                «α) Ή χορηγία τοΟ Ταμείου είναι 4 636 έκατομμύρια εύρωπαϊκές νομισματικές μονάδες,
                     άποκαλούμενες έφεξής « ECU»' τό ποσό αύτό θέτουν στή διάθεση τοϋ Ταμείου τά
                     Κράτη μέλη ώς έξής :
                     Βέλγιο                                          269 8 1 5 000 έκατομμύρια ECU, δηλ. 5,82 °/ο,
                     Δανία                                           1 14 509 200 έκατομμύρια ECU, δηλ. 2,47 ο/ο,
                     Γερμανία                                      1 294 317 200 έκατομμύρια ECU, δηλ. 27,92 °/ο,
                     Ελλάδα                                            62 122 400 έκατομμύρια ECU, δηλ. 1,34 °/ο,
                     Γαλλία                                        1 171 053 600 έκατομμύρια ECU, δηλ. 25,26 °/ο,
                     ' Ιρλανδία                                        27 352 400 έκατομμύρια ECU, δηλ. 0,59 °/ο,
                     'Ιταλία                                         525 722 400 έκατομμύρια ECU, δηλ. 1 1 ,34 ο/ο,
                     Λουξεμβούργο                                       9 272 000 έκατομμύρια ECU, δηλ. 0,20 °/ο,
                     Κάτω Χώρες                                      338 428 000 έκατομμύρια ECU, δηλ. 7,30 °/ο,
                     ' Ηνωμένο Βασίλειο                              823 353 600 έκατομμύρια ECU, δηλ. 17,76 °/ο.»
           (1)   ΕΕ άριθ. L 347 της 22. 12. 1980, σ. 210.
           (2)   Βλέπε σ.,26 1% παρούσας Επίσημης Εφημερίδας.
           (3)   ΕΕ άριθ. L 24 της 30. 1 . 1 982, σ. 2.
 ---pagebreak--- 23 . 8 . 82                      Επίσημη Εφημερίδα τ©ν Ευρωπαϊκών Κοινοτήτων                           'Αριθ. L 247/3 1
                                                        Αρθρο 2
            'Από την 1η Μαρτίου 1982, τό άρθρο 1 παράγραφος 2 σημείο α της εσωτερικής συμφωνίας τοϋ
            1979 τροποποιείται ώς έξης :
                «α) Ή χορηγία τοϋ Ταμείου είναι 4 721 έκατομμύρια εύρωπαϊκές νομισματικές μονάδες,
                      άποκαλούμενες έφεξης « ECU». Τό ποσό αύτό θέτουν στή διάθεση τοϋ Ταμείου τά
                      Κράτη μέλη ώς έξης :
                       Βέλγιο                                274 762 200 έκατομμύρια ECU, δηλ. 5,82 °/ο,
                      Δανία                                  1 16 608 700 έκατομμύρια ECU, δηλ. 2,47 °/ο,
                       Γερμανία                            1 3 18 103 200 έκατομμύρια ECU, δηλ. 27,92 °/ο,
                      Ελλάδα                                   63 261 400 έκατομμύρια ECU, δηλ. 1,34 ο/ο,
                       Γαλλία                              1 192 524 600 έκατομμύρια ECU, δηλ. 25,26 °/ο,
                       'Ιρλανδία                               27 853 900 έκατομμύρια ECU, δηλ. 0,59 °/ο,
                      ' Ιταλία                               535 361 400 έκατομμύρια ECU, δηλ. 1 1,34 °/ο,
                      Λουξεμβούργο                              9 442 000 έκατομμύρια ECU, δηλ. 0,20 ο/ο,
                      Κάτω Χώρες                             344 633 000 έκατομμύρια ECU, δηλ. 7,30 °/ο,
                      ' Ηνωμένο Βασίλειο                     838 499 600 έκατομμύρια ECU, δηλ. 17,76 °/ο.»
                                                        Αρθρο 3
            Τό άρθρο 17 παράγραφος 3 της έσωτερικης συμφωνίας τοϋ 1979 άντικαθίσταται άπό τό άκό
            λουθο κείμενο :
                « 3 . Στά πλαίσια τής Επιτροπής τοϋ ΕΤΑ, οί ψήφοι των Κρατών μελών σταθμίζονται ώς
                      έξης :
                                               Βέλγιο                            6
                                               Δανία                             3
                                               Γερμανία                        27
                                               Ελλάδα                            2
                                               Γαλλία                          24
                                               ' Ιρλανδία                        2 .
                                               ' Ιταλία                        12
                                               Λουξεμβούργο                      1
                                               Κάτω Χώρες                        8
                                               ' Ηνωμένο Βασίλειο              17 .»
                                                        Αρθρο 4
            Ή παρούσα άπόφαση άρχίζει νά ισχύει απο την ημέρα της δημοσιεύσεώς της στην Επίσημη
            'Εφημερίδα των Εύρωπαϊκών Κοινοτήτων.
            Έγινε στίς Βρυξέλλες, στίς 28 Ιουλίου 1982.
                                                                  Γιά το Συμβονλιο
                                                                     Ό Πρόεδρος
                                                                     O. MØLLER


Απόφαση του Ευρωπαϊκού Κοινοβουλίου σχετικά με την αίτηση του Umberto Bossi για την υπεράσπιση της κοινοβουλευτικής ασυλίας και των προνομίων του (2003/2172(ΙΜΜ))


Avis juridique important

|

31988D0561

88/561/ΕΟΚ: Απόφαση του Συμβουλίου της 7ης Νοεμβρίου 1988 για τη χορήγηση έκτακτης ενίσχυσης της Κοινότητας υπέρ της ανοικοδόμησης των περιοχών που επλήγησαν από τους σεισμούς του Σεπτεμβρίου 1986 στην Ελλάδα

Επίσημη Εφημερίδα αριθ. L 309 της 15/11/1988 σ. 0032 - 0032 Φινλανδική ειδική έκδοση: Κεφάλαιο 14 τόμος 1 σ. 0003  Σουηδική ειδική έκδοση: Κεφάλαιο 14 τόμος 1 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Νοεμβρίου 1988 για τη χορήγηση έκτακτης ενίσχυσης της Κοινότητας υπέρ της ανοικοδόμησης των περιοχών που επλήγησαν από τους σεισμούς του Σεμπεμβρίου 1986 στην ΕλλάδαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ένα τμήμα του ελληνικού πληθυσμού επλήγη σοβαρά από τους σεισμούς του Σεπτεμβρίου 1986 και ότι πρέπει να περιοριστούν οι επιπτώσεις που είχε η καταστροφή αυτή στην οικονομική και κοινωνική κατάσταση των σεισμοπλήκτων- ότι οι ζώνες που επλήγησαν από τους σεισμούς αυτούς εντοπίζονται κυρίως στην πόλη της Καλαμάτας και στα περίχωρά της, στο νομό Μεσσηνίας- τον εντελώς έκτακτο χαρακτήρα της κατάστασης αυτής, η οποία πρέπει να αντιμετωπιστεί με ταχύτητα και αποτελεσματικότητα- ότι η Ευρωπαϊκή Τράπεζα Επενδύσεων έχει τη δυνατότητα να χορηγήσει δάνεια από τους ίδιους πόρους της, τα οποία θα συμβάλουν στην επίτευξη του επιδιωκόμενου στόχου- ότι πρέπει να υπάρξει πρόβλεψη, ώστε τα δάνεια αυτά να τύχουν επιδοτήσεως επιτοκίου από τον γενικό προϋπολογισμό των Ευρωπαϊκών Κοινοτήτων- ότι στη συνθήκη δεν προβλέπονται οι ειδικές εξουσίες που απαιτούνται για την εν λόγω δράση, εκτός από τις εξουσίες του άρθρου 235,  ΑΠΟΦΑΣΙΖΕΙ:   Άρθρο 1  Οι τελικοί δικαιούχοι των δανείων, τα οποία χορηγούνται από την Ευρωπαϊκή Τράπεζα Επενδύσεων, από τους ίδιους πόρους της, για τη χρηματοδότηση επενδύσεων που πραγματοποιούνται στις πληγείσες από τους σεισμούς του Σεπτεμβρίου 1986 περιοχές της  Ελλάδας, μπορούν να λάβουν επιδότηση επιτοκίου από τον γενικό προϋπολογισμό των Ευρωπαϊκών Κοινοτήτων μέσα στο όριο που αντιστοιχεί σε κεφάλαιο 100 εκατομμυρίων ECU.  Με βάση τα σχέδια που υποβλήθηκαν από τις ελληνικές αρχές, η Επιτροπή χορηγεί αυτές τις επιδοτήσεις επιτοκίων, των οποίων το ποσοστό ορίζεται σε 3 % ετησίως για μέγιστη διάρκεια 12 ετών.   Άρθρο 2  Η παρούσα απόφαση εφαρμόζεται από την 1η Ιανουαρίου 1989.  Βρυξέλλες, 7 Νοεμβρίου 1988.  Για το Συμβούλιο Ο Πρόεδρος Π. ΡΟΥΜΕΛΙΩΤΗΣ  (1) ΕΕ αριθ. C 187 της 18. 7. 1988, σ. 186.